Lostprophets

Før suksessen

Bandet endret navn fra Lozt Prophetz til Lostprophets i 1999. I 1997 ble deres første EP, Here Comes the Party gitt ut. Bandets andre EP var Para Todas las Putas Celosas, og den tredje EP-en The Fake Sound Of Progress ble gitt ut i 1999. Flere av sangene fra denne tredje EP-en kom med på deres første album thefakesoundofprogress. I 1999 ble Stuart Richardson medlem av Lostprophets som deres bassgitarist. Mike Lewis ble rytmegitarist og i 2000 sluttet han i Public Disturbance.

thefakesoundofprogress (2000–2004)

thefakesoundofprogress er Lostprophets debutalbum og ble gitt ut i 2000 og gjenutgitt i 2001. Bandet brukte i underkant av 7 månender på å spille inn albumet. Etter at albumet ble ferdig inspilt sluttet DJ Stepzak. Albumet er bandets tyngste, med tunge gitarrytmer i mesteparten av sangene. Albumet er bandets eneste med Nu metal-riff. Det ble gitt ut to singler fra albumet, «Shinobi vs. Dragon Ninja» og «The Fake Sound of Progress», som begge solgte godt. «Shinobi vs. Dragon Ninja» er fremdeles med på Lostprophets spilleliste under konserter. Sangen har hentet sitt navn fra spillet Shinobi and Bad Dudes vs. Dragon Ninja. Albumet gjorde Lostprophets til et kjent navn, og de spilte blant annet under Ozzfest i USA, Nu-Titans Tour med band som Defenestration og andre britiske metal-band, og Reading and Leeds Festivals.

Start Something (2004–2006)

Start Something  ble gitt ut i 2004 og inneholder bandets mest kjente sange,  «Last Train Home». Albumet ble produsert av den kjente produsenten Eric Valentine, som tidligere jobbet med band som Queens of the Stone Age og Good Charlotte. 3. november 2003 ble den første singlen fra albumet, «Burn Burn» gitt ut. Andre singel var «Last Train Home», og ble deres første og hittil eneste 1.-plass på US Modern Rock Tracks. Den kom på 8.-plass på UK Singles Chart. De andre tre singlene, «Wake Up (Make a Move)», «Last Summer» og «Goodbye Tonight» ble også kommersielle suksesser. Det har blitt solgt over 500 000 kopier av dette albumet. 
Start Something er veldig rolig og mer melodisk i motsetning til thefakesoundofprogress som hadde mer tunge gitarrytmer og mer aggressive sanger. Start Something er bandets mest solgte album.

Liberation Transmission (2006–2007)

Liberation Transmission er det tredje studioalbumet til Lostprophets og ble gitt ut i 2006. Arbeidet med albumet startet etter at Mike Chiplin sluttet i gruppen for å bli medlem i The Unsung. Ilan Rubin tok over som trommeslager. «Rooftops (A Liberation Broadcast)» var den første singlen fra albumet. Den kom på 8.-plass på US Modern Rock Tracks og er en av Lostprophets mest populære sanger. Det ble gitt ut tre andre singler; «A Town Called Hypocrisy», «Can't Catch Tomorrow (Good Shoes Won't Save You This Time)» og «4:AM Forever». Albumet er mye roligere i forhold til de to første albumene. Liberation Transmission var deres første album som kom på 1.-plass på UK Albums Chart og albumet ble det 94. mest solgte albumet i 2006. Etter at albumet ble gitt ut dro Lostprophets på en lang turne i Storbritannia og USA.

The Betrayed og nytt album (2007–2011)

Lostprophets startet tidlig i 2007 å skrive låter til et nytt studioalbum. 13. januar 2010 ble albumet The Betrayed gitt ut. Bandet planlegger også et nytt album for utgivelse høsten 2011.